(એ) લોહીનું દબાણ વ્યાયામથી ઘટે છે. અથવા કેટલાકને મટે પણ છે. જે લોકો બી.પી. કાબુમાં રાખવાની રોજ ૧ ગોળી લેતાં હતાં તેઓને નિયમિત વ્યાયામથી ડોઝ અડધો થઈ ગયો હતો. કેટલાંકને તો ગોળીની જરૂર જ ન રહી. માત્ર આહારમાં પરેજી તથા વ્યાયામથી બી.પી. કાબુમાં રહે છે. અમેરિકાના જાણીતા હૃદયરોગ નિષ્ણાંત ડો. ડીન-ગોનાં જણાવ્યા મુજબ હૃદયરોગના હુમલા માટે જે અગત્યના ૮-૧૦ પરિબળો જવાબદાર છે તેમાં સૌથી વધુ જવાબદાર પરિબળ બેઠાું જીવન છે. અન્ય પરીબળો, વારસો, મોટી વય, વ્ય્સનો જેવા કે તમાકું, ધુમ્રપાન, વધુ પડતું મેદકાય શરીર, ટેન્શનવાળું જીવન, ચરબી તથા નીમકનો વધું પડતો ઉપયોગ, લોહીમાં વધુ પડતું ચરબીનું પ્રમાણ દા.ત. કલોેસ્ટોલ વગેરે છે. (બી) લોહીનું સરકયુલેશન વધવાથી શરીરના અવયવોને લોહી પુરતા પ્રમાણમાં પહોંચવાથી અનેક ફાયદાઓ થાય છે. (સી) ફેફસા ખૂબ જ મજબૂત બને છે. એટલું જ નહીં પરંતુ સમગ્ર શ્વસનતંત્ર સારી રીતે કામ કરે છે. જેથી તેને લગતાં રોગો થતાં અટકે છે. જો કે ક્ષય, ફેફસાનું કેન્સર, ફેફસા ફુલી જવાં વગેરે રોગોમાં વ્યાયામ ન કરવો અને તબીબની સલાહ હોય તો થોડો વ્યાયામ કરવો. (ડી) સાંધા, સ્નાયું તથા હાડકા મજબૂત બને છે. તેને લગતાં ઘણાં રોગો થતાં અટકે છે. (ઈ) શરીરમાં રહેલો વધારાનો મેદ (ચરબી) ઘટે છે. તેથી ૧ ડઝન જેટલા રોગો જેમાં ઘણાં તો પ્રાણઘાતક છે તે થતાં અટકે છે. યુપીમાં તો કહેવત છે. જીતની બડી કમર ઉતની છોટી ઉંમર. આમ ચરબી ઘટવાથી આયુષ્ય વધવાની તકો વધે છે. વધુ વજન ધરાવતાં લોકો વધુ બીમાર પડે છે. (એફ) પાનતંત્ર ચેતનવંતુ બને છે. ભૂખ સારી લાગે છે. પાચન સારૂ થાય છે. ઉપરાંત પાચનતંત્રના ઘણાં રોગો મટે છે. અથવા ઘટે છે.ઉપસંહાર : વ્યાયામને આરોગ્યની દરેક શાખા, દરેક ધર્મ, દરેક દેશ એકી અવાજે ખુબ જ ઉપયોગી (રીપીટ ખુબ જ ઉપયોગી) ગણાવે છે. ફરે તે ચરે એ કહેવત પણ જાણીતી છે. ચાર્લ્સ ડીકન્સ કહેતા ચાલો અને સ્વસ્થ રહો. અંગ્રેજી પત્રકારો ગાંધીજીને વોકરની ઉપમાં આપતા અને કહેતા કે તેઓને ચાલવાનું વ્યસન થઈ ગયું છે.